Fact Check: ବ୍ରଏଲର୍ ଚିକେନ୍ ଖାଇଲେ କରୋନା ଭାଇରସ୍ ହୁଏ? ସତ୍ୟ କ'ଣ ଜାଣନ୍ତୁ- News18 Odia\nFact Check: ବ୍ରଏଲର୍ ଚିକେନ୍ ଖାଇଲେ କରୋନା ଭାଇରସ୍ ଧରେ? ସତ୍ୟ କ'ଣ ଜାଣନ୍ତୁ\nକରୋନା ଭାଇରସ୍ ମହାମାରୀର ଏହି ସମୟରେ ଅନେକ ମିଥ୍ୟା ସୂଚନା ସୋସିଆଲ ମିଡ଼ିଆରେ ଖୁବ୍ ଭାଇରାଲ ହେଉଛି । ସେଥିରୁ ଗୋଟିଏ ହେଉଛି ଏହା ଯେ ବ୍ରଏଲର ଚିକେନ ଖାଇଲେ କୋଭିଡ-୧୯ ହୁଏ । ହେଲେ ସତ୍ୟ କ'ଣ?\nNews18 Odia | News18 Odia | August 31, 2020, 5:50 PM IST\nକରୋନା ଭାଇରସ୍ ପାଣ୍ଡେମିକ୍ (Coronavirus Pandemic) ବ୍ୟାପୁଥିବା ଏହି ସମୟରେ ମିଥ୍ୟା ଖବର ବା ମିଥ୍ୟା ସୂଚନା ସୋସିଆଲ ମିଡ଼ିଆରେ ଖୁବ୍ ଶୀଘ୍ର ଭାଇରାଲ ହେଉଛି । ଏହି ଭୁଲ ତଥ୍ୟ ଓ ଫେକ୍ ନ୍ୟୁଜର ମୁକାବିଲା କରିବା ବି ଏକ ଚ୍ୟାଲେଞ୍ଜ । ଟ୍ୱିଟର, ହ୍ୱାଟଟ୍ସଆପ୍ ଓ ଫେସବୁକ୍ ଭଳି ସୋସିଆଲ୍ ମିଡ଼ିଆ ପ୍ଲାଟଫର୍ମରେ ନକଲି ଖବର ବହୁଳ ଭାବରେ ସେୟାର କରାଯାଉଛି । ଏହି କ୍ରମରେ ସୋସିଆଲ ମିଡ଼ିଆରେ ଭାଇରାଲ ହେଉଥିବା ଏକ ମେସେଜରେ କୁହାଯାଇଛି ଯେ ବ୍ରଏଲର ଚିକେନ (Broiler chicken) ଖାଇଲେ କରୋନା ଭାଇରସ୍ ସଂକ୍ରମଣ ହୁଏ ।\nଏହି ମେସେଜ୍ ଆସିବାର ଅଳ୍ପ କିଛି ଦିନ ଭିତରେ ଦେଶରେ କୁକୁଡ଼ା ଶିଳ୍ପ (poultry industry) ଏକ ଲକ୍ଷ କୋଟି ଟଙ୍କାର କ୍ଷତି ସହିଛି । କରୋନା ଭାଇରସର ଭୟ ହେତୁ ଅନେକ ଲୋକ ଚିକେନ୍ ଖାଇବା ବନ୍ଦ କରି ଦେଇଛନ୍ତି । ସେଇଥି ପାଇଁ କୁକୁଡ଼ା ଶିଳ୍ପ ସବୁ ଠାରୁ ଖରାପ ସମୟ ଦେଇ ଗତି କରୁଛି ।\nଚିକେନରୁ କରୋନା ଭାଇରସ୍ ବ୍ୟାପୁଥିବାର ଗୁଜବ ହେତୁ ଚିକେନ୍ ଅତ୍ୟଧିକ ମହଙ୍ଗା ହୋଇଯାଇଛି । କୁକୁଡ଼ା ଶିଳ୍ପ ଓ ତା'ର ଆନୁସଙ୍ଗିକ ବ୍ୟବସାୟ ଧ୍ୱଂସ ହେବାକୁ ଯାଉଛି । କୁକୁଡ଼ା ଶିଳ୍ପ ନଷ୍ଟ ହେଉଥିବାରୁ ପଲ୍ଟ୍ରି ଉପକରଣ ଓ ଫିଡ୍ ଶିଳ୍ପ ବି ପ୍ରଭାବିତ ହୋଇଛି ।\nକୁକୁଡ଼ା ଶିଳ୍ପକୁ ଫିଡିଂ ସିଷ୍ଟମ, ମାନୁଆଲ ଫିଡର, ୱାଟର ସିଷ୍ଟମ, ପାନୀୟ ଉତ୍ତାପ ପ୍ରଣାଳୀ, ଭେଣ୍ଟିଲେଟର ଇତ୍ୟାଦି ଉପକରଣ ଯୋଗାଉଥିବା ଏକ କମ୍ପାନୀ ଅନୁଯାୟୀ କରୋନା ଗତ ମାସକ ମଧ୍ୟରେ ସେମାନଙ୍କ ବ୍ୟବସାୟ ଯଥେଷ୍ଟ ପ୍ରଭାବିତ ହୋଇଛି । ନା କୌଣସି ଯନ୍ତ୍ରପାତିର ଚାହିଦା ଆସୁଛି ନା ନୂଆ ପ୍ରକଳ୍ପ ସାମନାକୁ ଆସୁଛି । ବରଂ ଅନେକ ପୁରୁଣା ପ୍ରକଳ୍ପ ବର୍ତ୍ତମାନ ବନ୍ଦ ହୋଇଯାଇଛି ।\nବ୍ରଏଲର ଚିକେନରେ କରୋନା ଭାଇରସ୍ ମିଳିଛି ବୋଲି ଦାବି କରି ଭାଇରାଲ ହୋଇଥିବା ଏହି ମେସେଜର ଏକ କପି ପ୍ରେସ ଇନଫରମେସନ୍ ବ୍ୟୁରୋ ଅଫ୍ ଇଣ୍ଡିଆ (PIB) ଦ୍ୱାରା ସେୟାର କରାଯାଇଛି । ଏହି ମେସେଜରେ କୁହାଯାଇଛି, "ବ୍ରଏଲର ଚିକେନ୍ ଖାଆନ୍ତୁ ନାହିଁ ଓ ଦୟାକରି ଏହାକୁ ସବୁ ସ୍ଥାନରେ ସେୟାର କରନ୍ତୁ ।"\nPIB ଫ୍ୟାକ୍ଟ ଚେକ୍ ଏହି ଖବରକୁ ପ୍ରତ୍ୟାଖ୍ୟାନ କରି ଏହି ମେସେଜକୁ ନକଲି ବୋଲି କହିଛି । PIB ଫ୍ୟାକ୍ଟ ଚେକ୍ ଅନୁଯାୟୀ ବ୍ରଏଲର ଚିକେନରେ କରୋନା ଭାଇରସ୍ ଥିବାର ଏ ପର୍ଯ୍ୟନ୍ତ କୌଣସି ପ୍ରମାଣ ମିଳିପାରି ନାହିଁ, ତେଣୁ ଏହି ଖବର ନକଲି ।\nH5N1 ଓ କରୋନା ଭାଇରସ୍ ଦୁଇଟି ଭିନ୍ନ ସଂକ୍ରମଣ । H5N1 ଭାଇରସ୍ ଜଣେ ବ୍ୟକ୍ତିଙ୍କ ଠାରୁ ଅନ୍ୟ ଜଣଙ୍କୁ ବ୍ୟାପେ ନାହିଁ, କିନ୍ତୁ କରୋନା ଭାଇରସ୍ ସଂକ୍ରମିତ ବ୍ୟକ୍ତିଙ୍କ ସଂସ୍ପର୍ଶରେ ଆସୁଥିବା ଲୋକଙ୍କୁ ବ୍ୟାପିଥାଏ । ମଣିଷମାନଙ୍କ ମଧ୍ୟରେ ଇନ୍ଫ୍ଲୁଏଞ୍ଜା-ଏ ଭାଇରସର ଉପପ୍ରକାର (sub-type) H5N1 ର ଚିକିତ୍ସା ଆଣ୍ଟି-ଭାଇରାଲ୍ ଔଷଧ ଦ୍ୱାରା ହୋଇପାରୁଛି । ବିଶ୍ୱ ସ୍ୱାସ୍ଥ୍ୟ ସଂଗଠନ (WHO) ଅନୁଯାୟୀ କରୋନା ଭାଇରସ୍ ସଂକ୍ରମଣ ବର୍ତ୍ତମାନ ପର୍ଯ୍ୟନ୍ତ କୌଣସି ପ୍ରାଣୀ ଠାରୁ ମଣିଷକୁ ବ୍ୟାପିଥିବାର କୌଣସି ପ୍ରମାଣ ମିଳିନାହିଁ । ଆପଣ ମାଂସ, ମାଛ, ଅଣ୍ଡା ଓ କ୍ଷୀରକୁ ସୁରକ୍ଷିତ ଭାବରେ ଖାଇ ପାରିବେ । ତେଣୁ ଭାଇରାଲ୍ ମେସେଜରେ ବ୍ରଏଲର ଚିକେନରେ କୋଭିଡ-୧୯ ମିଳୁଥିବା ଦାବି ମିଥ୍ୟା ।
